Les figures de tropes dans les manuels scolaires amazighes (du secondaire) : Analyse « morphosyntaxique et sémantique ».
Date2017-10-15
Auteur
BAZI, Mourad
MetadataAfficher la notice complète
Résumé
Tamaziɣt d tutlayt i ttmeslayen waṭas n yimezdaɣ n tefriqt n ugafa, d tutlayt n lejdud swayes ssenfalayen tiktiwin akkes yiḥulfan. Amezruy n uselmes-is yebda deg talit n umhares afransis deg Lezzayer. Tutlayt-a teḍḥa-d d taberranit seg wami tewwi timunnent tmurt n Lezzayer, imi alarmi d aseggas n 2002 i tuɣal d tutlayt taɣelnawt, ma d tunṣibt tuɣal deg useggas n 2016. Tutlayt mačči kan d ttawil n teywalt swayes i ssawaḍen medden izen, d tamagit, d lemri n wayen i ddren yimezwura, deg-s idles akked tɣerma. Ɣef waya i yella umennuɣ meqqren ɣef yidles d tutlayt n tmaziɣt i yebdan deg yiseggasen n 1940 ar ass-a. Imeɣnasen n yal tallit ttemlilin-d uguren, llan wid yeglan ula s terwiḥin-nsen. Aselmed n tmaziɣt s wudem unṣib deg tmurt n Lezzayer, yebda deg useggas aɣurbiz 1995/1996, segmi d-yella uneḥbus ɣef leqraya deg useggas n 1994. Deg yiseggasen imezwura, uguren ṭṭuqqten mačči d kra, imi tudef tutlayr ɣer uɣerbaz mebla aheyyi n wannar, ama d ttawilat ilaqen ama d asileɣ n yiselmaden. Ar ass-a n wussan mazal uquren ur nefri ara akken ad ittuṣeggem uselmed n tutlayt-a, ama dayen i yerzan ahilen, ama idlisfusen, d ayen i yeǧǧan imuzzag n taɣult ad rren lwelha-nsen ɣer wuguren-a. Lewhi n umahil-nneɣ ad yezzi ɣer yiwen n uḥric ur d-nettwabder ara deg uselmed n tmaziɣt, d aḥric n tesnukyest. Amdan mi ara d-yemmeslay, mačči yiwen n yizen i nezmer ad negzu, yella yizen i ibanen, yella daɣen yizen yeffren neɣ udrig. Tasnukyest d yiwen n ttawil swayes nettwenniɛ ameslay, yettuɣal tecbeḥ, yettelqay unamek, akken qqaren s teqbaylit “ Lmeɛna n wawal ”, imi win yettmeslayen yewwi-d ad icebbeḥ awal-is akken ad asen-yeɛǧeb i wid isellen. Taɣult n uselmed n tesnukyest n tmaziɣt xas ḥseb-itt d tilemt imi drus maḍi n yinadiyen i yellan. Lexṣas izmer ad icudd ɣer wuguren i d-tettemlil tutlayt-a. Amahil-nneɣ yerza kraḍ n taɣulin, tasnilest, tasekla akked tesnalmudt. D tasleḍt tasnilsant n usagem aseklan i yiswi n tesnalmudt. Ad d-nesmekti nexdem amahil-nneɣ s usentel: “ Tunuɣin tizalagin deg yidlisfusen iɣurbizen n tmaziɣt (Aswir n tesnawit): Tasleḍt talɣaddast d tesnamekt ”.
fra_Latn ron_Latn ltz_Latn kin_Latn fra_Latn fra_Latn kab_Latn